
I . ВЪВЕДЕНИЕ
      Настоящата Стратегия е комплексна концепция, насочена към осъществяване мисията и визията на Професионална гимназия по битова техника чрез реализиране на стратегическите цели на училищната общност.Целта на стратегията е чрез ефективно планирани дейности през стратегическия период 2023-2028г. ,да създаде переспектива за развитие,което успешно обединява традициите на училището със съвременните изисквания и реалности в образованието.
Професионална гимназия по битова техника има 60 годишна история и е училище с утвърден авторитет и традиции в професионалното образование в област Пловдив. 

Образователният процес се осъществява от компетентен педагогически екип,който включва директор,двама заместник директори, двама главни учители ,18 на брой старши учители и 23 учители.От всички педагогически специалисти 31 на брой са с различни професионално-квалификационна степен както следва:
·   12  с V ПКС
·    9  с IV ПКС
·    7  с III ПКС
·    3  с II ПКС


Възрастовата структура на педагогическия екип е следната:

	  Възраст
	Брой учители

	25-45 години
	14

	45-55 години
	27

	над 55 години
	6






 Към началото на 2023/2024 година в училището се обучават над 640 ученика от 8 до 12 клас по специалностите ,,Компютърни мрежи“, ,,Компютърна техника и технологии“, ,,Оптически комуникационни системи“, ,,Електрически инсталации“, ,,Електрообзавеждане на подемна и асансьорна техника“. Всички специалностите са съобразени с политиките на МОН и отговарят на потребностите на пазара на труда в регионален и национален мащаб.   Приемът е изцяло на STEM професии, с пет годишен срок на обучение, с разширено изучаване на английски език  .
Професионална гимназия по битова техника в град Пловдив е държавно неспециализирано училище по смисъла на чл.38,ал.1,т.3 и ал.2, т.2 от  ЗПУО, в което се осигурява придобиване на средно образование и степен на професионална квалификация.

II.АНАЛИЗ НА ФАКТОРИТЕ НА ВЪТРЕШНАТА И ВЪНШНАТА СРЕДА 
Социално-икономически анализ:
1. Основните  предизвикателства пред българската образователна система и  ефективните  начини за справяне с тези предизвикателства  в ПГБТ след образователните промени в ЗПУО са ориентирането към новите подходи, базирани на идеите за свободно развитие на личността и нейната педагогическа поддръжка.Стремежът е към засилване на изискването за лична отговорност, което засяга взаимоотношенията между индивида и образователната институция. Наблюдава се и пренасочване от процесите на контрол на образователната система към консултиране за подпомагане подобряването на резултатите.  
В съвременното българско общество в последните години се състоя създаване и развитие на широка обществена коалиция за промяна на обществените нагласи към училището и учителите и в подкрепа на образователните промени. Очакванията на българското обществото са за:
· промяна във философията, в организацията и в методиката на образователния процес;
· широко гражданско участие на родители и ученици в управлението на училищната общност и в нейното укрепване и развитие, при безусловна публичност за състоянието и промените в нея;
· хармонизирането на образователната ни система с европейските измерения;
· подобряване на качеството на професионалното образование;


Новите предизвикателства пред традиционните образователни модели и традиционните форми на общуване са продиктувани от динамично променящите се обществени отношения и стремглавото навлизане на информационните и комуникационни технологии в човешкия живот. Единствен начин за справяне с предизвикателствата е изграждането на автономни и инициативни личности, уважаващи другите, способни да работят съвместно, владеещи ключови компетентности, с нагласи за учене през целия живот, осъзнати за силните си страни и способни да ги развиват и прилагат за себе си и в полза на общността. За тази цел училището прави своя избор да се развива като съвременна конкурентноспособна образователна институция, на която целите и резултатите от ученето са подчинени на новите образователни стандарти, обвързани с условията и процесите за тяхното постигане. Подобряване и модернизиране на технологичното обезпечаване на образователния процес е предпоставка за повишаване ефективността на обучението,преодоляване на консерватизма в образованието и постигане на ново качество на образователно-възпитателния процес на основата на иновационното мислене.
Образователната институция е изправена и пред друго предизвикателство -  осигуряването на възможности за приобщаващото образование като неизменна част от правото на образование, като  процес на осъзнаване, приемане и подкрепа на индивидуалността  на всеки ученик и на разнообразието от потребности на всички деца и ученици. Като отговорна образователна институция, ПГБТ ориентира политиките си към задържането и предотвратяване на отпадането от образователната система на  ученици в задължителна училищна възраст и осигурява свои представители за включване в  екипите за съвместна работа на институциите (екипите за обхват).
Ярък пример за демократичния дух на образователната институция е приобщаването родителите като активни участници в образователния процес и разгръщането на възможностите им за граждански контрол чрез участие в Обществения съвет. В училището  функционира Училищно настоятелство, регистрирано по Закона за юридическите лица с нестопанска цел. Ученическият парламент в ПГБТ е форма за ученическо самоуправление чрез която учениците участват в обсъждането при решаването на въпроси, засягащи училищния живот и училищната общност и дават мнения и предложения за училищните дейности . Училищното ръководство съдейства на учениците от училищния парламент да получават подкрепа и от органите на местно самоуправление при техни инициативи, свързани с живота на общността. Най-често тези инициативи засягат тяхното гражданско самосъзнание, екологичната култура и преодоляването на агресията и насилието сред младите хора.


Автономията на училището да разработва свой училищен правилник, училищни учебни планове, учебни програми за разширена  подготовка, както и да разпределя учебната програма в рамките на съответния етап в зависимост от потребностите на учениците е истинско предизвикателство, носещо след себе си и свобода, и отговорност, защото резултатите от избора стават известни след години. 
Училището избира организацията, методите и средствата за обучение в посока осигуряване качеството на предлаганото обучение. Автономията на ПГБТ се изразява и в избраните символи и ритуали–лого и почетни символи, патронен празник и отбелязване на национални и училищни празници..
Важен фактор за гаранция на качествено образование е непрекъснатото повишаване квалификацията на педагогическите специалисти и превръщането й не само в право, но и в задължение .В ПГБТ квалификацията и кариерното развитите на педагогическите специалисти се реализира чрез обучения по специализирани национални програми и повишаване на компетентностите на конкретния педагогически специалист. 

В съответствие с професионалния профил на изпълняваната длъжност, се търси път за професионалното му развитие, адекватно на националната, регионалната, общинската и училищната политика. То е насочено и към напредъка на учениците. Тези политики и мерки за кариерно развитие на педагогическите специалисти и придобитите квалификационни кредити през последните години, благоприятстват атестацията им като оценка на съответствието на дейността им с постигнатите резултати. Гаранция за добро управление е и умението за управление на делегиран бюджет и осигуряване алтернативни източници на финансиране.
Устойчиво се повишава желанието на учениците за продължаване на образованието си във ВУЗ по професионалното си направление. Това е сигурен признак за повишаване качеството на образование и стремеж към кариерно развитие и професионално израстване.










1.SWOT АНАЛИЗ – ФАКТОРИ НА ВЪТРЕШНАТА СРЕДА


	
СИЛНИ СТРАНИ
	
СЛАБИ  СТРАНИ


	
ОБЛАСТ 1 - ОБРАЗОВАТЕЛЕН ПРОЦЕС

Критерий №1 Преподавателска и възпитателска дейност
1.1. Устойчива тенденция за реализиране на приема в осми клас.
1.2. В училището няма маломерни паралелки.
1.3. Обучение по доказали своята ефективност училищни учебни планове
1.4. Квалифициран педагогически персонал
1.5. Техническа обезпеченост на учебния процес
1.6. Осигурени условия за интерактивно учене
1.7. Работа по проекти и национални програми
1.8. Извършване на валидиране на компетентности по професии
1.9. Създадени възможности за включване на ученика в различни училищни общности в зависимост от неговите интереси и потребности
1.10. Въведени електронен дневник и електронен картон на ученика



Критерий №2 Оценяване на резултатите от обучението
2.1 Анализ на резултатите от вътрешното и външно оценяване / ДЗИ, ЗДИППК и НВО / на база  постигнати резултати
2.2 Разработени Училищни планове за подобряване резултатите от обучението по отделни предмети
2.3 Изготвени критерии и скали за оценяване по всички предмети

	








· Дублиране на професии и специалности на ПГБТ с други училища

· Ниска мотивация и ниско входящо ниво на подготовка на новоприетите ученици
· Недостатъчно познаване на нормативната уредба от педагогическите специалисти

· Затруднена реализация на трудовия пазар на завършилите поради недостатъчно съответствие на придобитите умения с изискванията на реалната икономика





· Различия в изискванията към учениците на педагогическите специалисти



	
ОБЛАСТ 2 - УПРАВЛЕНИЕ НА ИНСТИТУЦИЯТА


Критерий №1 Управление на финансови ресурси

1.1. Автономия по отношение на управление на делегиран бюджет

1.2. Налична система за финансово управление и контрол и съответните правила и процедури


1.3. Наличие на:
· счетоводна политика на образователната институция;
· процедура по осигуряването на пълно, вярно, точно и своевременно осчетоводяване на всички операции;
· система за двоен подпис;
· инструкция за вътрешния контрол във връзка с поемането на задължения и извършване на разход;
· разработване на бюджета  съобразно действащата нормативна база;
· осигуряване на прозрачност и публично отчитане на средствата от бюджета и извън бюджетните приходи. 

Критерий №2  Управление на човешки ресурси

2.1. Ръководен персонал:
· наличие на квалифициран ръководен персонал – директор и заместник директори;
· функциите и отговорностите им са разпределени според длъжностните характеристики.
2.2. Педагогически специалисти:
· наличие на правоспособни учители по всички учебни предмети;
· педагогически съветник и социален работник;
· ръководител направление ИКТ
· устойчива политика за продължаваща квалификация на педагогическия екип
· 2/3 (31бр.) от педагогическите специалисти са с различни ПКС
· оптимална възрастова структура – повечето учители са на възраст под 55 години
· силна мотивация и желание от страна на директора и екипа за въвеждане на иновации в преподаването и модернизиране на учебния процес
· осигурена здравна профилактика за всички работещи в училището и мониторинг от лицензирана фирма
· здрави,конструктивни,издържащи на конфликт работни взаимоотношения в екипа

2.3. Непедагогически персонал:
· наличие на квалифициран и компетентен непедагогически персонал
· функциите и отговорностите им са разпределени според длъжностните характеристики.

Критерий №3 Взаимодействие със заинтересованите страни

4.1. Добро взаимодействие между УР и Обществения съвет
4.2. Взаимодействие с институции на местната власт
4.3. Сътрудничество с работодатели от региона

Критерий №4 Управление на физическата среда

5.1. Наличие на охрана и сигурност 
5.2. Наличие на достъпна архитектурна среда
5.3. Осигурен безжичен интернет на територията на училищните сгради
5.4. Налични мултимедии и лаптопи във всеки кабинет
5.5. Обновяване на оборудването в компютърните кабинети
5.6. Обновена МТБ чрез участие в ОП ,,Региони в растеж“ и други проекти 
	







· Училището не използва всички възможности за получаване на средства по национални програми и търсене на възможности за финансиране чрез проекти

· Училището не реализира собствени приходи

















· трудност при осигуряване на квалифицирани педагогически специалисти по професионална подготовка

· недостиг в отделни предметни области

· недостатъчни умения за разработване и защита на проекти по европейски и национални програми











· липса на  ангажираност към училищния живот на училищното настоятелство , родителските активи и на част от родителската общност



· липса на физкултурен салон 

· недостатъчен брой учебни кабинети което налага двусменен режим на обучение

· изграждане на STEM център – чрез проекти или собствено финансиране






2.PEST -АНАЛИЗ – ФАКТОРИ НА ВЪНШНАТА СРЕДА

	                   ВЪЗМОЖНОСТИ
	                 ЗАПЛАХИ

	Местоположение

	1.Училището се намира в централната част на града.
2.Инфраструктурата около училището е удобна.
	1.Училището се намира в зона с интензивен трафик,което налага инфраструктурата да се обезопаси с легнал полицай.

	                                         Потребители на образователната услуга

	1.Налице е голям интерес към училището- не само от града ,но и от други селища
2.Обратна връзка с родителите показва удовлетвореност от грижите и индивидуалния напредък на учениците в училище
	1.Голяма част от учениците пътуват от различни населени места на областта

	                                        Политически ,икономически и социални фактори

	1.Образованието е приоритет на държавната политика
2.Системата на делегиран бюджет осигурява финансова автономност на образователните институции
3.Определен единен разходен стандарт за едногодишна издръжка на ученик
	1.Голям обем нови нормативни актове,въведени за кратко време
2.Липса на механизъм за контрол на качеството на предлаганите форми на квалификация
3.Наличие на противоречащи си регламенти в нормативната база

	                                                       Финансови  ресурси

	1.Редовно финансиране
2.Устойчива политика на държавата за увеличение на учителските заплати
3.Възможности за алтернативно финансиране(национални и международни проекти и програми за образованието)
	1.Ниски единни разходни стандарти за ученик,които не съответстват на реалната пазарна икономика и стойността на услугите,доставките,материалите и др.
2.Слаба активност на дарителството

	                                                                   Трудови ресурси

	1.Млади учители проявяват интерес да  започнат работа в образователната система
2.Насърчаване на дейностите за повишаване на квалификацията на педагогическите специалисти
	1.Малък брой кандидатстващи  учители по професионална подготовка
2.Непрекъснато увеличаване на пенсионната възраст


	                                                                  Партньори

	1.Много добра комуникация с браншовите организации
2.Партньорство за съвместни дейности с родителите
3.Отлична комуникация с обществения съвет 
4.Стабилно социално партньорство със синдикалните организации в училището
5.Установени връзки с училища в региона и страната за обмен на добри практики
	1.Слаба активност на училищното настоятелство





III. МИСИЯ  И ВИЗИЯ

1.МИСИЯ

      Професионална гимназия по битова техника осигурява качествен  образователен процес чрез създадена оптимална училищна среда, усъвършенстващи се учители, партньорство с родители, работодателски организации и поддържане на искрен интерес и уважение към потребностите и интересите на учениците. Стремежът на педагогическия екип е да  даде трайни, полезни знания и да формира ключови умения и компетентности , адекватни на съвременните изисквания на пазара на труда.Да възпитава и изгражда необходимите умения за самостоятелен и пълноценен живот в социалната  среда с проява на уважение  към гражданските права на другите и отговорно собствено поведение.
    



 2. ВИЗИЯ
           Утвърждаване на Професионална гимназия по битова техника, като модерно конкурентоспособно училище, чрез съчетаване на образователни традиции с иновативни педагогически решения, подготвящо активни граждани знаещи и можещи, способни да правят отговорни избори и да реализират целите си в динамична и конкурентна социална среда. 
        Учителите  са  компетентни, диалогични, отворени за иновации, с мисия да мотивират учениците и да им помагат  за изграждане на  умения и компетентности, които да прилагат  в различни житейски и професионални ситуации.
        Учениците са мотивирани за личностно развитие и усъвършенстване през целия живот. 

IV. ВОДЕЩИ ПРИНЦИПИ И ЦЕННОСТИ ЗА РАЗВИТИЕТО НА ИНСТИТУЦИЯТА       
    1.ПРИНЦИПИ
1.1Законосъобразност - осигурява съответствие на целите и предлаганите мерки със законите и подзаконовите нормативни актове
1.2.Всеобхватност – училищните политики да бъдат подчинени на местно, регионално и национално ниво и в съответствие с политиките на ЕС.
1.3.Прозрачност - всички стратегически документи ,анализи на резултати и вътрешни нормативни актове на училището да бъдат публично достъпни.
1.4.Документиране – документиране на идеите, предложенията и изказванията в процеса на изготвяне на вътрешните нормативни актове и тяхното съхранение и архивиране.
1.5.Обратна връзка – получаване на отговори и реагиране на  предложенията на участниците в комисиите и предложенията на ПС. 
1.6.Ефективност при изразходване на бюджетни средства –отчетност ,измеримост, устойчивост на резултатите 
1.7.Равнопоставеност - всички заинтересовани страни трябва да имат равни възможности за участие в планирането и реализирането на дейностите по изпълнение на стратегическите и оперативни цели. 

2. ЦЕННОСТИ
* компетентност
* толерантност
* емпатия
* честност
* уважение
* доверие
* постоянство
* мотивация
* професионализъм
* принадлежност към организацията
* дисциплина


V.СТРАТЕГИЧЕСКИ И ОПЕРАТИВНИ ЦЕЛИ НА ОБРАЗОВАТЕЛНАТА СИСТЕМА

1. СТРАТЕГИЧЕСКИ ЦЕЛИ
      Утвърждаване авторитета на Професионална гимназия по битова техника чрез изграждане на единна и ефективна система за управление, която да осигури високо качество на образованието. Издигане престижа на училището и утвърждаването на неговия уникален образ в условията на растяща конкуренция. Поставяне на ученика в отговорна  активна позиция при осъществяване на цялостната педагогическа дейност в училищната общност и формиране на умения за практическа приложимост на усвоените знания с фокус усъвършенстване уменията в областта на STEM направленията. Изграждане на успешни личности, мотивирани за учене през целия живот, развиващи се като самостоятелни, мислещи и социално-отговорни участници в обществения живот.


  2.ОПЕРАТИВНИ ЦЕЛИ
Оперативна цел 1 – Образователен процес


Критерий 1.Преподавателска и възпитателска дейност


Дейности:

1.Издигане качеството на обучение по всеки учебен предмет,чрез използване на гъвкавост и адаптивност при организация на педагогическата ситуация/урока и на производствената практика.
     2. Повишаване нивото на познавателните умения, адаптирани към различни форми     за  практическо прилагане на учебното съдържание и овладяване на компетентности.    
3.Издигане равнището на професионалната подготовка на учениците,чрез използване на подходящи и разнообразни методи, подходи и техники на преподаване.

4.Въвеждане на иновации в професионалната  подготовка.

5.Осъвременяване и актуализиране на учебното съдържание,както и целесъобразно използване на ИКТ ресурси в педагогическата ситуация.

6.Интерактивен подход на обучение ,създаване условия за формиране на умения за правилно,трайно,самостоятелно и съзнателно усвояване на учебния материал. 


 Критерий 2 Оценяване на резултатите от обучението


 Дейности:


1. Използване на разнообразни форми за проверка и оценка постиженията на учениците.

2. Изготвяне на критерии за оценяване,  известни на учениците.

3. Прилагане на еднаква система и единни изисквания за оценяване при различни учители по един предмет.  
      4. Осъществяване на контрол за ритмичност на оценяването съгласно чл. 11 от Наредбата за оценяване на резултатите от обучението на учениците.
       5. Изграждане на система за  визуализиране на резултатите от НВО   и ДЗИ  на училищно равнище във вид, който е удобен за анализи и обработка с цел разработване на политики за подобряване на резултатите.
     6. Изготвяне анализи на резултатите от обучението  по професионална подготовка   ,установяване на дефицитите  и  предприемане на мерки за преодоляването им.
  

Оперативна  цел 2 - Управление на институцията


Критерий 1 Управление на финансови ресурси

Дейности: 

1.Създаване на условия за участие в национални,европейски и други международни програми и проекти.

2.Провеждане на обучение на екипите по разработване, управление и мониторинг на проекти.
      3.Осигуряване на законосъобразно,икономически целесъобразно и прозрачно управление на училищния бюджет.
       4.Привличане на алтернативни източници за финансиране от работа по проекти и програми,дарения,наеми,спонсорство и др.
      5.Осигуряване на инвестиции в училището и тяхното законосъобразно, целесъобразно и икономично използване.

Критерий 2 Управление на човешки ресурси

Дейности:

1. Актуализиране  на правилата и/или процедурите  при назначаване и съкращаване на персонала.

2. Създаване на механизъм за откритост и прозрачност при вземане на управленски решения.

3. Актуализиране на механизма  за делегиране на права.

4. Изработване на критерии за поощряване на педагогическите специалисти с морални и материални награди за високи постижения в училищното образование.

5. Изграждане на система за менторство на новоназначени педагогически специалисти и условия за приемственост при заместване.






 Критерий 3 Професионални умения и компетентности на педагогическите   специалисти

Дейности:

1. Повишаване на научната, педагогическата и методическа подготовка за развитие и усъвършенстване на професионалните умения,нагласи и ценности у учителите.

2. Усъвършенстване изградената система за вътрешна и външна квалификация и осигуряване на актуални обучения за повишаване на професионалните компетентности и стимулиране на кариерното развитие.

3. Адаптиране на квалификационните форми на обучение  с потребностите на всеки член на колектива.

4. Осъществяване на сътрудничество между учителите от училището с учители от други училища  с цел обмен на добри педагогически практики.

5. Създаване на условия за повишаване на реалните резултати от обучението-засилване на качеството на предварителната подготовка,спазване задълженията,произтичащи от ЗПУО и вътрешните правилници и наредби.



Критерий 4  Взаимодействие със заинтересованите страни

Дейности:

1. Взаимодействие с институциите в системата на образованието,органите на изпълнителната  и местна власт .

2. Партньорство с представители на браншовите организации при разработване на учебни програми по  професионална подготовка. 

3. Задълбочаване на партньорството между родителите и институциите, предоставящи услуги в областта на образованието

4. Приобщаване  на  родителската общност към дейностите в училище.

5. Сътрудничество с висшите  технически училища за кариерно ориентиране на зрелостниците.

6. Популяризиране на добри училищни практики и постижения в местни и национални медии.


Критерий  5 Управление на физическата среда

Дейности:

1. Осигуреност на учебния процес с материали , консумативи и съвременно оборудване.
2. Наличие на достъпна архитектурна среда и ефективен пропускателен режим.

3. Интернет осигуреност на дейностите в училище.

4. Функционално място на участниците в образователния процес в стаи, кабинети, лаборатории.

5. Изграждане на съвременна физическа среда и спортни съоръжения . 








VI. ПРИОРИТЕТНИ ОБЛАСТИ И ДЕЙНОСТИ ЗА ИЗПЪЛНЕНИЕТО ИМ

	Дейности/мерки за реализиране на целите
	    Отговорни  лица
	 Срок на   
  изпълнение
	Финансиране
	Индикатори

	             1
	            2
	           3
	          4
	           5

	I Качество на образованието и мерки за неговото повишаване 

	1.Повишаване качеството на обучение по всеки учебен предмет и нивото на придобитите компетенции
	ЗДУД,ЗДУПД,педагогически специалисти
	2023-2028г.
	делегиран бюджет
	относителен дял на ученици,успешно положили ДЗИ и ЗДИППК,НВО


	2.Ефективно планиране,организиране и провеждане на всяка педагогическа ситуация и на всеки учебен час.
	ЗДУД,ЗДУПД,педагогически специалисти
	2023-2028г.
	делегиран бюджет
	брой ученици на поправителни изпити и повтарящи

	3.Познаване и използване на иновативни методи и техники на преподаване.
	ЗДУД,ЗДУПД,педагогически специалисти
	2023-2028г.
	делегиран бюджет
	брой методи и техники

	4.Разработване и поддържане на система за представяне на общите резултати от постиженията на учениците,установяване на дефицити и мерки за преодоляването им.
	ЗДУД,ЗДУПД,главни учители
	м.октомври
м.януари
м.юни
2023-2028г
	делегиран бюджет
	брой анализи

	5.Ефективен контрол на ритмичността на оценяването.
	Директор,ЗДУД,ЗДУПД
	2023-2028г
	делегиран бюджет
	брой проверки

	6.Управление на училищния бюджет
	Директор,главен счетоводител
	2023-2028г
	делегиран бюджет
	брой отчети

	7.Осигуряване на инвестиции 
	Училищно ръководство
	2023-2028г
	други източници
	брой допълнителни финансирания

	8.Участие в национални проекти
	ЗДУПД,комисия по проекти
	2023-2028г
	други източници
	брой участия
брой реализирани проекти

	9.Повишаване квалификацията на учителите
	Директор
Комисия по квалификационна дейност
	2023-2028г
	делегиран бюджет
	брой проведени обучения
брой участници

	10.Приобщаване на родителите към училищния живот
	Педагогически екип
	2023-2028г
	делегиран бюджет
	брой проведени срещи
брой родителски инициативи

	11.Взаимодействие с браншовите организации
	Училищно ръководство
	2023-2028г
	делегиран бюджет
	брой фирми,включени в партньорство

	12.Взаимодействие с институциите в системата на образованието и други органи на управление
	Училищно ръководство
	2023-2028г
	делегиран бюджет
	брой проведени срещи

	13.Изграждане на достъпна архитектурна среда
	Училищно ръководство
	2023-2028г
	проекти
делегиран бюджет
	осигурен достъп до архитектурна среда
изградени санитарни възли за хора с увреждания

	14.Осигуреност със съвременно оборудване
	Училищно ръководство
	2023-2028г
	проекти
делегиран бюджет
	брой обновени кабинети
брой закупена техника


	II.Патриотично възпитание, формиране на национално самосъзнание и общочовешки ценности на децата и учениците 

	1.Реализиране на инициативи за съхраняване и утвърждаване на българската идентичност и национално самосъзнание
	Педагогически екип
	2023-2028г
	делегиран бюджет
	брой инициативи

	2.Редовно отбелязване на значими събития,свързани с българската история
	ЕКК ,,Хуманитарни дисциплини“
	2023-2028г
	делегиран бюджет
	брой отбелязани събития

	3.Взаимодействие с родителите за формиране на ценности у учениците
	Педагогически екип
	2023-2028г
	делегиран бюджет
	брой проведени срещи

	III.Осигуряване на условия за физическа активност и участие в спортни дейности

	1.Изграждане на спортни площадки  и спортни съоръжения
	Училищно ръководство
	2023-2028г
	проекти делегиран бюджет
	брой изградени площадки
брой осигурени спортни съоръжения


	2.Утвърждаване на спортен календар на училището.
	Комисия по спортно-туристическа дейност
	2023-2028г
	национални програми
делегиран бюджет
	брой на инициативите
брой на участници

	3.Създаване на спортни отбори и клубове и поддържане на дейността им
	Учители по ФВС
	2023-2028г
	делегиран бюджет
	брой на отбори
брой на клубове

	4.Кандидатстване за финансиране по национални програми с оглед подобряване на условията за спорт
	Комисия по спортно-туристическа дейност
	2023-2028г
	национални програми

	брой програми

	5.Участие в организирани турнири на различни нива
	Комисия по спортно-туристическа дейност
	2023-2028г
	делегиран бюджет
	брой участия

	IV.Гражданско ,здравно,екологично и интеркултурно образование

	1.Формиране на компетентности и нагласи за активно гражданско поведение на учениците-участие в благотворителни и доброволчески инициативи
	Педагогически екип
	2023-2028г
	делегиран бюджет
	брой инициативи
брой ученици,които участват

	2.Мотивиране на ученици за участие в конкурси,дебати 
	Педагогически екип
	2023-2028г
	делегиран бюджет
	брой инициативи
брой ученици,които участват

	3.Провеждане на беседи,разговори с учениците с фокус здравно образование
	Класни ръководители
	2023-2028г
	делегиран бюджет
	брой беседи

	4.Сформиране на училищни комисии по безопасни условия на труд,правилник за дейността на институцията с правата и задълженията на учениците за предотвратяване на рискове
	Училищно ръководство
	2023-2028г
	делегиран бюджет
	брой протоколи от заседания на комисиите

	5.Реализиране на дейности за популяризиране на инициативи в областта на екологичното възпитание
	Учители по природни науки
Класни ръководители
	2023-2028г
	национални програми
делегиран бюджет
	брой дейности

	6.Провеждане на беседи в час на класа за интеркултурното възпитание
	Класни ръководители
	2023-2028г
	делегиран бюджет
	брой беседи

	7.Споделяне на добри практики и опит за насърчаване на между културната комуникация
	Педагогически екип
	2023-2028г
	делегиран бюджет
	брой практики

	V.Механизъм за съвместна работа с институциите по обхващане и включване в системата на предучилищното и училищното образование на деца и ученици в задължителна предучилищна и училищна възраст

	1.Взаимодействие  с родителите, настойници,които полагат грижи за ученика,за обхващането и включването им в образователната система
	Класни ръководители
	2023-2028г
	делегиран бюджет
	брой проведени срещи

	2.Предлагане на мерки за обща и допълнителна подкрепа на децата и учениците в съответствие ДОС за приобщаващо образование
	Педагогически екип
	2023-2028г
	делегиран бюджет
	предложени мерки

	VI.Предоставяне на равни възможности за обучение и/или възпитание

	1.Идентифициране на ученици,които имат необходимост от обща подкрепа за личностно развитие
	Педагогически съветник
	2023-2028г
	делегиран бюджет
	брой ученици

	2.Допълнително обучение и консултиране по учебни предмети,насочено към ученици със системни пропуски по даден предмет
	Педагогически екип
	2023-2028г
	делегиран бюджет
	брой ученици


	3.Организиране и провеждане на дейности по интереси
	Педагогически съветник
Класни ръководители
	2023-2028г
	делегиран бюджет
	брой дейности

	4.Функциониране на информационна система за проследяване на ученици в риск
	Педагогически съветник

	2023-2028г
	делегиран бюджет
	брой анализи

	5.Кариерно ориентиране и консултиране в класовете.
	Училищно ръководство
Педагогически съветник
	2023-2028г
	делегиран бюджет
	брой срещи

	6.Съвместни дейности с ОБКБППМН
	Училищно ръководство
Педагогически съветник
	2023-2028г
	делегиран бюджет
	брой дейности

	VII.Приобщаване на деца и ученици

	1.Ритуализация на училищния живот-символи,ритуали,традиции
	Педагогически екип
	2023-2028г
	делегиран бюджет
	брой проведени инициативи

	2.Взаимодействие с родителите и общността-проучване чрез анкети,формуляри за обратна връзка и др.,на мнението на родителите по значими за училищния живот теми
	Училищно ръководство
Педагогически екип
	2023-2028г
	делегиран бюджет
	брой анкети
брой проучвания

	3.Организиране на срещи за ефективна комуникация,включително и за управление на конфликти,за създаване на позитивен организационен климат между участниците в процеса на образование
	Училищно ръководство
Педагогически екип
	2023-2028г
	делегиран бюджет
	брой срещи

	VIII.Противодействие на тормоза и насилието

	1.Сформиране на Координационен съвет
	Директор
	2023-2028г
	делегиран бюджет
	заповед на директора

	2.Изготвяне план за превенция на тормоза и насилието 
	Координационен съвет
	2023-2028г
	делегиран бюджет
	наличие на утвърден от директора план

	3.Водене на дневник с информация за случаите на тормоз и насилие в училището
	Координационен съвет
	2023-2028г
	делегиран бюджет
	наличие на дневник

	4.Организиране на срещи за запознаването на училищната общност с определението,проявлението и последиците от тормоза и насилието
	Училищно ръководство
Координационен съвет
	2023-2028г
	делегиран бюджет
	брой срещи

	5.Подобряване на системата за дежурства с оглед по-добър обхват на местата,в които при оценката е установено,че се извършва тормоз и насилие
	Училищно ръководство

	2023-2028г
	делегиран бюджет
	брой проверки на системата за дежурство

	6.Прилагане на единни училищни правила,които са част от ПДУ
	Училищно ръководство
Педагогически екип
	2023-2028г
	делегиран бюджет
	наличие на правила

	7.Осигуряване на подкрепяща училищна среда,включване в дейности ,услуги и програми за преодоляване на тормоза и насилието на родители,институции и организации
	Училищно ръководство
Педагогически екип
	2023-2028г
	делегиран бюджет
програми
проекти
	брой на дейностите

	8.Повишаване на квалификацията на учителите за работа с програмите за превенция и справянето с тормоза и насилието
	Училищно ръководство
Педагогически екип
	2023-2028г
	делегиран бюджет
програми
проекти
	брой осъществени квалификации

	IX.Превенция на риск от ранно отпадане от системата на училищното образование

	1.Прилагане на  специфични политики и мерки за превенция на ранно отпадане от образователната система
	Училищно ръководство
Координатор за личностно развитие
Класни ръководители
	2023-2028г
	делегиран бюджет

	механизъм за противо-
действие на тормоза;
дейности на координатора;
предоставена подкрепа за личностно развитие;

	2.Предоставяне в РУО на информация за отпаднали  и преждевременно напуснали ученици
	Училищно ръководство

	2023-2028г
	делегиран бюджет

	брой справки

	3.Планиране и осъществяване на контрол върху спазване задълженията на класните ръководители да анализират рисковите фактори и предприемат мерки, за ранно напускане на образователната система на ученици
	Директор,ЗДУД,
Координатор за личностно развитие
	2023-2028г
	делегиран бюджет

	брой осъществени проверки
брой ученици с осигурена обща подкрепа

	4.Осъществяване на ефективно взаимодействие между класните ръководители и координатора ,за предоставяне на подкрепа за личностно развитие
	Координатор за личностно развитие
Класни ръководители
	2023-2028г
	делегиран бюджет

	брой проведени срещи с координатора

	5.Планиране на дейности в плана на класния ръководител,насочени към идентифициране на ученици в риск.
	Класни ръководители
МО на класни ръководители
	2023-2028г
	делегиран бюджет

	брой планирани и реализирани инициативи

	6.Развитие на практиката ,,подкрепящ ученик“ ,за подпомагане на ученици в риск от техни съученици.
	Педагогически съветник
Класни ръководители
Ученически съвет
	2023-2028г
	делегиран бюджет

	брой реализирани инициативи

	7.Повишаване интереса на учениците към работата в екип,чрез участие в училищни кампании,отбелязване на важни дати и др.
	Ученически съвет
Настоятелство
Педагогически екип
	2023-2028г
	делегиран бюджет

	брой проведени кампании
брой участващи ученици

	8.Планиране и контрол за редовното и точно вписване на отсъствията на учениците в училищната документация
	Директор
ЗДУД
ЗДУПД
	2023-2028г
	делегиран бюджет

	брой осъществени проверки

	9.Квалификация на учителите,насочена към идентифициране и справяне със случаите на риск от преждевременно напускане на училище
	Училищно ръководство
Комисия за квалификация
Координатор

	2023-2028г
	делегиран бюджет

други приходи
	брой проведени
брой учители,които са включени

	10.Популяризиране на добри училищни практики за подпомагане на ученици в риск(стипендии-месечни,еднократни,за подпомагане достъпа до образование)
	Училищно ръководство
Класни ръководители
Заинтересовани страни
	2023-2028г
	средства по 328 ПМС
други източници
	брой практики

	11.Създаване на условия в училище за придобиване на професионална квалификация по професии на лица,отпаднали или преждевременно напуснали образователната система- СФО, валидиране по професия/част от професия,курсове
	Училищно ръководство
Заинтересовани страни
	2023-2028г
	делегиран бюджет

други приходи
	брой придобили квалификация







VII.ФИНАНСИРАНЕ                                                                                                            
Изградената система за финансово управление и контрол на публичните средства в образователната институция, като план от дейности, обхващащ управленски задължения и политики и методи гарантира сигурност при управлението на финансовите средства и  включва:
- поставяне на целите и посочване на това какви ресурси се изискват за да бъдат постигнати тези цели;
- работна дейност и практики;
-мерки за контролиране на потенциалния риск.
Голяма част от предвидените мерки и дейности за постигане на оперативните цели не изискват финансиране. Те са обвързани от активната намеса на човешки фактор чрез осъществяването на меки мерки, политики и дейности. 
Дейностите, които предполагат финансови средства се осигуряват от:





· Делегирания бюджет на институцията;
· Национални програми за развитие на образованието;
· Програма ,,Развитие на регионите“ 2021-2027
· Средства от проекти и програми, финансирани от ЕС;
· Дарения;
· Други източници.



VIII.ПРАВНА РАМКА НА СТРАТЕГИЯТА ЗА РАЗВИТИЕ НА УЧИЛИЩЕТО

 Стратегията за развитието на Професионална гимназия по битова техника -Пловдив е разработена в съответствие с изискванията на националното и на европейското законодателство.
Национална правна рамка 
1.Национална програма за развитие на България 2030,приета с Протокол 67 на МС от 02.12.2020г.
2.Стратегическа рамка за развитие на образованието,обучението и ученето в Република България(2021-2030),приета с Протокол №13 на МС от 24.02.02021г.
3.Стратегия за възпитателната работа в образователните институции 2019-2030г.
4.Национална програма за превенция на насилието и злоупотребата с деца 2023-2030г.,приета с решение № 51 от 23.01.2023г на МС от 26.01.2023г.
5.Национална стратегия за младежта (2021-2030),приета с Решение на 48-то Народно събрание на 31.01.2023г.
6.Национален план за възстановяване и устойчивост на Република България.
7.Секторна стратегия за безопасност на движението по пътищата (2021-2030)


8.Национална стратегия на Република България за равенство,приобщаване и участие на ромите(2021-2030)
9.Национални програми за училищното образование,утвърдени от Министерски съвет за периода на стратегията.
10.Закон за предучилищното и училищно образование(ЗПУО)
11.Закон за закрила на детето
12.Закон за личните данни
13.Закон за защита от дискриминация
14.Закон за семейните помощи за деца
15.Закон за здравословни и безопасни условия на труд
16.Държавни образователни стандарти
17.Областна стратегия за развитие на област Пловдив
18.Областна стратегия за подкрепа за личностно развитие на децата и учениците на област Пловдив
19.Механизъм за съвместна работа на институциите по обхващане,включване и предотвратяване на отпадането от образователната система на деца и ученици в задължителна предучилищна и училищна възраст.
20.Механизъм за противодействие на тормоза и насилието в институциите в системата на предучилищното и училищното образование







Правна рамка на Европейския съюз
1.Препоръката на Европейския парламент и на Съвета за създаване на Европейска референтна рамка за осигуряване на качество в професионалното образование и обучение от 18.06.2009г.
2.Европейска референтна рамка за ключовите компетентности за учене през целия живот
3.Програма ,,Образование“2021-2027 с европейско финансиране

IX.ЗАКЛЮЧЕНИЕ
Изработването на стратегията за развитие на Професионална гимназия по битова техника -Пловдив е резултат от интерактивна дейност на целия педагогически екип.Като основен вътрешно  институционален документ,настоящата стратегия притежава характеристики,които я правят реалистична и изпълнима:
1.Основава се на добро разбиране на съвременното състояние на образователната система и факторите,които влияят върху развитието на училището;
2.Формулирана е на базата на обективен и всеобхватен анализ на вътрешните и външните фактори;
3.Структурата на стратегията е:
* цялостна,последователна,логична,вътрешно непротиворечива и добре обяснена;
* ясно дефинирана,ориентирана към действие,реалистична,осъществима;
4.стратегията е споделена от цялата училищна общност.
        Изпълнението на стратегията ще обедини професионализма на учителите с усилията и отговорността на цялата училищна общност за успешно реализиране на мисията и постигане на желаната визия на училището.


X. ПРИЛОЖЕНИЯ
1.План за действие за 2023/2024 учебна година

